text: [{"text_idx": "#000002", "text": "S\u00e6tta hoyringin i\u0301 amerikonsku Kongressini, sum var\u00f0 a\u0301sett til mi\u00f0jan juli, ver\u00f0ur nu\u0301 framskunda\u00f0 til i\u0301 dag kl. 18 f\u00f8royska ti\u0301\u00f0."}, {"text_idx": "#000003", "text": "S\u00e6tta hoyringin i\u0301 dag fer at varpa ljo\u0301s a\u0301 uppt\u00f8kur u\u0301r Hvi\u0301tu Hu\u0301sunum, ta\u0301 Trump familjan var\u00f0 savna\u00f0 undan a\u0301lopinum a\u0301 Kongressina."}, {"text_idx": "#000004", "text": "Higartil hava veri\u00f0 fimm hoyringar um a\u0301lopi\u00f0 a\u0301 Kongressina og leiklutin hja\u0301 ta\u0301verandi forsetanum Donald Trump. Hesar hava havt til endama\u0301l at kunna amerikanska fo\u0301lki\u00f0 um, hvat veruliga hendi tann 6. januar 2021, ta\u0301 Trump vi\u00f0haldsfo\u0301lk framdu a\u0301lop a\u0301 Kongressina vi\u00f0 ti\u0301 fyri eyga\u00f0 at fa\u0301a ste\u00f0ga\u00f0 go\u0301\u00f0kenningina av valu\u0301rslitinum. Ho\u0301ast hoyringarnar i\u0301 a\u0301vi\u0301san mun hava veri\u00f0 endurt\u00f8ka av summum av ti\u0301, sum hevur veri\u00f0 frammi longu, so hava ny\u0301ggj vitni og ny\u0301ggjar ljo\u0301\u00f0 og myndauppt\u00f8kur veri\u00f0 vi\u00f0 til at varpa ny\u0301tt ljo\u0301s a\u0301 ma\u0301li\u00f0."}, {"text_idx": "#000005", "text": "Ta\u00f0 er enn o\u0301greitt, hvi\u0301 kanningarnevndin hevur tiki\u00f0 avger\u00f0ina at skunda undir hoyringarnar, men ta\u00f0 skilst, at ymiskt ny\u0301tt er komi\u00f0 fram, sum nevndin ynskir at leggja fram longu nu\u0301. Nevndin sigur i\u0301 einum u\u0301ttalilsi um, hvi\u0301 hon fer undir hoyringina longu i\u0301 dag, byggir a\u0301: \"present recently obtained evidence and receive witness testimony.\" Tvs. tilfar hon ny\u0301liga hevur fingi\u00f0 fatur a\u0301 og vitnir, sum vilja m\u00f8ta."}, {"text_idx": "#000006", "text": "Higartil hava veri\u00f0 fimm hoyringar um a\u0301lopi\u00f0 a\u0301 Kongressina og leiklutin hja\u0301 ta\u0301verandi foresetanum Donald Trump. I\u0301 teimum fyrstu fimm hoyringunum kom fram, at Donald Trump visti, at hann hev\u00f0i tapt vali\u00f0, men leg\u00f0i kortini try\u0301st a\u0301 varaforsetan Mike Pence, emb\u00e6tismenn i\u0301 Hvitu Hu\u0301sunum, l\u00f8gma\u0301lara\u0301\u00f0num og i\u0301 einst\u00f8ku statunum at tryggja, at hann kundi halda fram sum forseti."}, {"text_idx": "#000007", "text": "Kanningarnevndin upply\u0301sir i\u0301 dag, at filmsuppt\u00f8kur av Trump familjuni i\u0301 Hvi\u0301tu Hu\u0301sunum undir a\u0301lopinum a\u0301 Kongressina, sum onganti\u0301\u00f0 hava veri\u00f0 vi\u0301star a\u0301\u00f0ur, ver\u00f0a vi\u0301star i\u0301 einum dokumentarfilmi i\u0301 trimum p\u00f8rtum a\u0301 Discovery+ ra\u0301sini i\u0301 summar. Ta\u00f0 er filmsma\u00f0urin Alex Holder, sum hevur gj\u00f8rt uppt\u00f8kurnar til r\u00f8\u00f0ina nevnd \"Unprecedented\". Hon sny\u0301r seg um vali\u00f0 i\u0301 2020 og um hendingarnar rundan um 6. januar 2021. Her eru ta\u00f0 serliga uppt\u00f8kur i\u0301 Hvi\u0301tu Hu\u0301sunum av Trump familjuni, sum eftir \u00f8llum at d\u00f8ma eru at meta sum spildurny\u0301ggj pro\u0301gv i\u0301 ma\u0301linum um a\u0301lopi\u00f0 a\u0301 Kongressina."}, {"text_idx": "#000008", "text": "Uttan mun til hv\u00f8rji pro\u0301gv Kanningarnevndin enn leggur fram um leiklutin hja\u0301 Trump i\u0301 royndunum at fremja statskvett, so hevur nevndin ikki m\u00f8guleika at a\u0301k\u00e6ra hann fyri lo\u0301garbrot. Ta\u00f0 kann einans l\u00f8gma\u0301lara\u0301\u00f0harrin Gerrick Garland gera. Og hetta er ta\u00f0 flestu eygu eru vend i\u0301mo\u0301ti i\u0301 l\u00f8tuni. Kann Garland bru\u0301ka naka\u00f0 av ti\u0301, sum er komi\u00f0 fram undir hoyringunum til at a\u0301k\u00e6ra Trump fyri lo\u0301garbrot, er spurningurin, sum flest allir amerikanskir mi\u00f0lar seta i\u0301 kjalarv\u00f8rrinum a\u0301 hoyringunum."}, {"text_idx": "#000009", "text": "H\u00f8vu\u00f0ss\u00f8gan a\u0301 CNN i\u0301 morgun um, at l\u00f8gma\u0301lara\u0301\u00f0harrin Gerrick Garland hevur givi\u00f0 FBI bo\u00f0 um at rannsaka hu\u0301sini hja\u0301 n\u00e6sta ra\u0301\u00f0gevanum hja\u0301 Donald Trump, John Eastman og taka hansara telefon til kanningar. Ta\u00f0 vilja fleiri meta er eitt tekin um, at l\u00f8gma\u0301lara\u0301\u00f0i\u00f0 nu\u0301 av a\u0301vara er fari\u00f0 at kanna ma\u0301li\u00f0 vi\u00f0 Trump og a\u0301lopinum a\u0301 Kongressina sum m\u00f8guligt brotsverk. A\u0301 myndini John Eastman vinstrumegin, ta\u0301 hann saman vi\u00f0 Trump eggja\u00f0i amerikanarum at fara til Kongressina og ste\u00f0ga go\u0301\u00f0kenningini av valu\u0301rslitinum. Vi\u00f0 li\u00f0 hansara enn ein av n\u00e6stu monnum Trumps, Guiliani, advokatur."}, {"text_idx": "#000010", "text": "Ti\u0301 kom ta\u00f0 eisini sum ein \u201cbumba\u201d, ta\u0301 mi\u00f0larnir i\u0301 gja\u0301r kundu siga fra\u0301, at fo\u0301lk fra\u0301 FBI rannsaka\u00f0u hu\u0301sini hja\u0301 einum av n\u00e6stu monnunum hja\u0301 Trump, John Eastman, advokati og perso\u0301ninum, sum var\u00f0 vi\u00f0 til at skriva og fyrireika kvettroyndina hja\u0301 Trump. Vi\u00f0 s\u00e6r to\u0301ku FBI fo\u0301lkini telefonina hja\u0301 Eastman. Hetta ver\u00f0ur nu\u0301 tulka\u00f0 sum at l\u00f8gma\u0301lara\u0301\u00f0i\u00f0 i\u0301t\u00f8kiliga er fari\u00f0 undir at kanna leiklutin hja\u0301 Trump i\u0301 sambandi vi\u00f0 a\u0301lopi\u00f0 a\u0301 Kongressina. Enn ein rannsakan var\u00f0 gj\u00f8rd i\u0301 heiminum hja\u0301 Jeffrei Clarke, sum Trump \u00e6tla\u00f0i at seta sum l\u00f8gma\u0301lara\u0301\u00f0harra eftir, at Bill Barr seg\u00f0i seg u\u0301r starvinum, ti\u0301 hann metti pa\u0301standirnir hja\u0301 Trump um svik og stoli\u00f0 var vo\u0301ru fullkomiliga burturvi\u00f0."}, {"text_idx": "#000011", "text": "At l\u00f8gma\u0301lara\u0301\u00f0i\u00f0 nu\u0301 hevur fingi\u00f0 loyvi at rannsaka telefon og heimi\u00f0 hja\u0301 tveimum av n\u00e6stu monnum Trumps ver\u00f0ur mett at vera ein vend i\u0301 ma\u0301linum, ti\u0301 har hevur higartil valda\u00f0 t\u00f8gn. Eftir \u00f8llum at d\u00f8ma kunnu sambond kny\u0301tast millum teir ba\u0301\u00f0ar Eastman og Clarke, sum arbeiddi i\u0301 l\u00f8gma\u0301lara\u0301\u00f0num, og ti\u0301 hevur l\u00f8gma\u0301lara\u0301\u00f0i\u00f0 fingi\u00f0 gr\u00f8nt ljo\u0301s til at kanna teir. S\u00f8gan um leiklutin hja\u0301 Clarke kom annars fram undir hoyringunum, har hesin sum umbo\u00f0 fyri l\u00f8gma\u0301lara\u0301\u00f0i\u00f0 hev\u00f0i skriva\u00f0 br\u00e6v fyri Trump, sum hann \u00e6tla\u00f0i at senda valeftirlitsfo\u0301lkunum i\u0301 Georgia og fa\u0301a tey at taka seg aftur og seta ny\u0301ggj i\u0301sta\u00f0in, ti\u0301 alt var\u00f0 ikki fari\u00f0 r\u00e6tt fram. Um hetta var\u00f0 eydnast kundi alt veri\u00f0 \u00f8\u00f0rvi\u0301si i\u0301 dag."}, {"text_idx": "#000012", "text": "Garland var\u00f0 valdur til l\u00f8gma\u0301lara\u0301\u00f0harra av Biden, men gj\u00f8rdi greitt eftir vali\u00f0, at hann fo\u0301r ikki at reka politikk i\u0301 ra\u0301\u00f0num. Og si\u0301\u00f0ani hevur hann ikki vilja\u00f0 u\u0301ttala\u00f0 seg alment um Trump og kvettroyndina. Hildi\u00f0 hevur veri\u00f0, at hann kortini hevur valt at kanna ma\u0301li\u00f0 u\u0301t i\u0301 \u00e6sir uttan at kunna almenningin um hetta. Seinastu ti\u0301\u00f0indini um FBI og John Eastman eru m\u00f8guliga fyrsta d\u00f8mi\u00f0 um hetta."}, {"text_idx": "#000013", "text": "Hv\u00f8r er so hesin Garland. Hann var\u00f0 skotin upp til H\u00e6gstar\u00e6ttardo\u0301mara av Barack Obama, men settu republikanarar i\u0301 Kongressini fo\u0301t fyri hesum, ti\u0301 teir mettu ikki ta\u00f0 var r\u00e6tt at velja ein do\u0301mara til H\u00e6gstar\u00e6tt so t\u00e6tt vi\u00f0 eitt forsetaval. Ho\u0301ast hetta hildu somu republikanarar ta\u00f0 einki l\u00f8gi\u00f0 vera i\u0301 at velja fleiri konservativar do\u0301marar til sama H\u00e6gstar\u00e6tt beint undan seinasta vali."}, {"text_idx": "#000014", "text": "Ta\u00f0 eru tey, sum halda, at Garland, nu\u0301 konservativu do\u0301mararnir, sum Trump og republikanski flokkurin fingu valt i\u0301 H\u00e6gstar\u00e6tt og hava banna\u00f0 fosturt\u00f8ku, kann hava ors\u00f8k til at taka ma\u0301li\u00f0 um Trump og kvettroyndina i\u0301 st\u00f8rri a\u0301lvara. Hinvegin hevur Trump sja\u0301lvur vi\u0301st aftur \u00f8llum a\u0301k\u00e6rum og vitnishoyringum i\u0301 Kanningarnevndini sum mannajagstran."}, {"text_idx": "#000015", "text": "Ta\u00f0 er enn o\u0301greitt, um hoyringarnar i\u0301 Kongressini fara at hava a\u0301virkan a\u0301 komandi mi\u00f0valini i\u0301 USA, men okkurt bendir a\u0301, at Trump er vi\u00f0 at missa fo\u0301tafesti\u00f0 i\u0301 republikanska flokkinum, to\u0301 at hann framvegis hevur ta st\u00f8rstu fj\u00f8ldina av republikarum aftanfyri seg. Kortini vi\u0301sir ny\u0301ggj veljarakanning i\u0301 New Hampshire, at guvern\u00f8rurin i\u0301 Florida. DeSantes liggur n\u00f8kur prosentstig frammanfyri Trump, um forsetaval var\u00f0 nu\u0301. Flestu eyglei\u00f0arar halda, at Trump bara vi\u00f0 at tosa um forti\u0301\u00f0ina er komin i\u0301 defensivin i\u0301 mun til yngri republikanarar, sum vilja hyggja frameftir og helst gloyma Trump-forti\u0301\u00f0ina."}, {"text_idx": "#000016", "text": "Bretski mi\u00f0ilin The Guardian hevur gj\u00f8rt no\u0301gv burtur u\u0301r hoyringunum og leinkjan ni\u00f0anfyri er til greining hja\u0301 teirra USA journalisti."}, {"text_idx": "#000022", "text": "Torger\u00f0 Jallgri\u0301msdo\u0301ttir er ny\u0301ggjur deildarlei\u00f0ari"}]